Spesiaal vir 11 Mei
JY LEES NOU Spesiaal vir 11 Mei
Bederf haar op Moedersdag met blomme wat sê wie sy is en ’n geskenk wat uit jou hart kom
Vry en eksoties (foto regs)
Kombineer helderkleurige blomme - helderpienk hanekamme, rooi en pers angeliere - en bind saam in ’n stywe bos. Rangskik in ’n sementpot van o.live. Kies ’n interessante vorm pot van Loft Living vir ’n enkele rits orgideë. Die plat bak en muurteëls is van Maroccan Warehouse.
Draai ’n helderkleurige lint om ’n bos tjienkerientjees en steek vas met ’n speld. Knip die stamme gelyk en laat regop staan in ’n bietjie water in ’n groot glasvaas. Soek ’n interessante blaar, enkele tak of ’n paar sade om in ’n glassilinder te rangskik. ’n Slim plan is om dodder (by bloemistewinkels te koop) in ’n bondel te draai en onder in die pot te plaas - dit help om die stele in posisie te hou. Steek die takkies almal in een rigting in. Ons het ornamentele appelliefies gebruik. Hou hierdie saadjies tot dit droog is en plant dit ter herinnering aan ’n heerlike Moedersdag. Glaspotte en ander items stilis se eie.